350 DANMARKS HAVEBRUG OG GARTNERI 



Haves Anlæg ved Odense Gymnasium"; denne Plan findes ikke paa 

 vore storre Bibliotheker, og om Haven er bleven til Virkelighed, kan 

 ikke oplyses. 



Forskellige Seminarier og Skoler her i Landet har i den nyere 

 Tid i umiddelbar Tilknytning til Institutionerne udlagt mindre Arealer 

 som skolebotaniske Haver. Her at gøre Rede for alle disse Haver, vilde 

 dog fore for vidt, der skal blot kortelig gives Oplysninger om den 

 vigtigste af Provinsens botaniske Haver, nemlig: 



DEN SKOLEBOTANISKE HAVE I AARHUS 



I 1905 blev der af „Jydsk Forening for Naturvidenskab" paa For- 

 slag af cand. mag. P. Obel indgivet et Andragende til Aarhus Byraad 

 om at indrette en skolebotanisk Have af en saadaii Størrelse, at samt- 

 lige Skoler kunde forsynes derfra med Materiale til Brug ved Under- 

 visningen i Botanik. Det blev overdraget Lærer Poul Larsen at ud- 

 arbejde en Plan for Anlæggelsen og Driften af en saadan Have, idet 

 der samtidig hertil blev anvist et Stykke Jord paa 1700 Kv. Al. i 

 „Jydsk Haveselskabs" Have. Gravning og Dræning af Jordstykket be- 

 sørgedes ved Haveselskabet, ligesom dette de følgende Aar lod udfore 

 Gravning og Lugning; Stykkets Tilplantning og Tilsaaning udførtes 

 af Poul Larsen, og i de følgende Aar paatog samme sig ydermere Ud- 

 levering af Planterne til Skolerne. Da Haveselskabets Have senere 

 overtoges af Aarhus Kommune udvidedes Skolehavearealet til 4000 D 

 Al. Skolehaven staar dog vedvarende under Lærer P. Larsens 

 Ledelse. 



I Haven findes nu ca. 300 Arter af de almindeligste Blomsterplan- 

 ter, og det paatænkes at lade plante de danske Buske og Træer. 



Skolernes Benyttelse af Haven foregaar væsentlig paa den Maade, 

 at der Sommeren igennem med 2 å 3 Ugers Mellemrum tilstilles Sko- 

 lerne en Liste over, hvilke Planter, der er i Blomst eller Frugt, og 

 efter denne Liste rekvirerer Botaniklærerne Materiale til Undervisnin- 

 gen. Udlevering af bestilt Materiale foregaar hveranden Dag i 2 Timer. 

 Antallet af Portioner, d. v. s. saa meget Materiale af hver Art, som 

 anses nødvendigt til en enkelt Elev, er i Løbet af den Tid, Haven 

 har eksisteret, vokset fra 4000 til 14,000. Haven besøges ogsaa af 

 Lærere og Elever under Tilsyn i de Timer, da Skolehavens Leder er 

 til Stede. ' 



